โพลระบุประชาชน 58.37% ไม่ลงทะเบียน ชิมช้อปใช้ เพราะระบบและขั้นตอนยุ่งยาก
นิด้าโพลเผยประชาชนส่วนใหญ่ 58.37% ไม่ลงทะเบียนชิมช้อปใช้ เพราะระบบและขั้นตอนยุ่งยาก ส่วนผู้ลงทะเบียน-และกำลังจะลงทะเบียน ส่วนใหญ่ 41.52% ระบุว่าได้ใช้/มีแผนจะใช้จ่ายที่ห้างสรรพสินค้า/ซุปเปอร์สโตร์6 ต.ค. 2562 ศูนย์สำรวจความคิดเห็น นิด้าโพล สถาบันบัณฑิตพัฒนบริหารศาสตร์ (นิด้า) สำรวจความคิดเห็นของประชาชน เรื่อง ชิมช้อปใช้ถูกใจหรือไม่ ทำการสำรวจระหว่างวันที่ 2 – 4 ต.ค. 2562 จากประชาชนที่มีอายุ 18 ปีขึ้นไป กระจายทุกภูมิภาค ระดับการศึกษา และอาชีพทั่วประเทศ รวมทั้งสิ้น 1261 หน่วยตัวอย่าง พบว่า ส่วนใหญ่ ร้อยละ 58.37 ระบุว่าจะไม่ลงทะเบียน เพราะระบบและขั้นตอนการลงทะเบียนยุ่งยากซับซ้อน ลงยังไงก็ไม่สำเร็จ โทรศัพท์ที่ใช้ไม่รองรับแอปพลิเคชัน เป๋าตัง ขณะที่บางส่วนระบุว่าไม่มีเวลา/ไม่สะดวกที่จะลงทะเบียน ยังไม่ทราบรายละเอียดของโครงการ และไม่สนใจ/ไม่เห็นด้วย กับโครงการนี้เลย รองลงมา ร้อยละ 25.61 ระบุว่าลงทะเบียนแล้ว และร้อยละ 16.02 ระบุว่ากำลังจะลงทะเบียนสำหรับแผนการใช้จ่ายโครงการ ชิมช้อปใช้ ของผู้ที่ได้ลงทะเบียนแล้วและกำลังจะลงทะเบียน พบว่า ส่วนใหญ่ ร้อยละ 41.52 ระบุว่า ได้ใช้/มีแผนจะใช้จ่ายที่ห้างสรรพสินค้า/ซุปเปอร์สโตร์ รองลงมา ร้อยละ 34.10 ระบุว่า ร้านค้าทั่วไปที่เข้าโครงการ ร้อยละ 16.57 ระบุว่า ร้านอาหารและเครื่องดื่ม ร้อยละ 15.24 ระบุว่า ร้านธงฟ้าประชารัฐ ร้อยละ 3.62 ระบุว่า ร้านในกลุ่ม OTOP ร้อยละ 2.29 ระบุว่า โรงแรมโฮมสเตย์ ร้อยละ 2.10 ระบุว่า ร้านวิสาหกิจชุมชนด้านความคิดเห็นของประชาชนต่อโครงการ ชิมช้อปใช้ พบว่า ส่วนใหญ่ร้อยละ 27.36 ระบุว่าเปลืองงบประมาณ ไม่สามารถกระตุ้นเศรษฐกิจได้จริง รองลงมาร้อยละ 27.28 ระบุว่าเป็นมาตรการกระตุ้นเศรษฐกิจที่ดี ร้อยละ 25.54 ระบุว่าระบบและกติกาการใช้จ่ายยุ่งยากซับซ้อนเกินไป ร้อยละ 19.59 ระบุว่า ประชาชนได้ประโยชน์จากโครงการนี้ ร้อยละ 13.80 ระบุว่าพ่อค้า นายทุนได้ประโยชน์ จากโครงการนี้ ร้อยละ 13.72 ระบุว่าเป็นมาตรการเลือกปฏิบัติเฉพาะกลุ่ม ร้อยละ 8.96 ระบุว่าเป็นโครงการทำให้คนได้ออกไปเที่ยว ชิมช้อปใช้ กับครอบครัว ร้อยละ 8.09 ระบุว่าเป็นโครงการประชานิยม หาเสียงกับชนชั้นกลาง ร้อยละ 3.17 ระบุว่าระบบของร้านค้า/ห้าง ยังไม่มีประสิทธิภาพทำให้เกิดปัญหาการใช้เงินจากโครงการ ร้อยละ 2.78 ระบุว่าสร้างความเท่าเทียมกัน เมื่อคนจนได้บัตรสวัสดิการแห่งรัฐ คนชั้นกลางก็ได้ ชิมช้อปใช้ ร้อยละ 2.54 ระบุว่า ระบบของธนาคารกรุงไทยยังไม่มีประสิทธิภาพทำให้เกิดปัญหาการใช้เงินจากโครงการ ร้อยละ 1.35 ระบุว่า ระบบและกติกาการใช้จ่ายทำให้สามารถควบคุมการใช้จ่ายให้เป็นไปตามวัตถุประสงค์ของโครงการทั้งนี้ เมื่อถามถึงความคิดเห็นของประชาชนต่อภาพรวมโครงการ ชิมช้อปใช้ พบว่า ส่วนใหญ่ ร้อยละ 28.95 ระบุว่า ไม่เห็นด้วย รองลงมา ร้อยละ 25.62 ระบุว่าค่อนข้างเห็นด้วย ร้อยละ 22.60 ระบุว่าเห็นด้วยมาก ร้อยละ 21.09 ระบุว่าไม่ค่อยเห็นด้วย และเมื่อถามความคิดเห็นของประชาชนต่อการดำเนินโครงการ ชิมช้อปใช้ ของรัฐบาล พบว่าส่วนใหญ่ ร้อยละ 42.19 ระบุว่าปรับปรุงโครงการให้ดีขึ้น เช่น ปรับปรุงระบบและขั้นตอนการลงทะเบียนให้ง่ายขึ้น ผู้สูงอายุก็สามารถทำเองได้ด้วยตนเอง หรือมีการลงทะเบียนที่ธนาคารกรุงไทย มีช่วงเวลาในการลงทะเบียนที่ชัดเจน ให้สิทธิ์กับทุกคน ทุกเพศ ทุกวัย ใช้สิทธิ์ได้ทุกที่ ทุกจังหวัด และอยากให้เพิ่มวงเงิน เพิ่มร้านค้าที่เข้าร่วมโครงการ ขณะที่บางส่วนระบุว่าร้านค้าที่เข้าร่วมโครงการควรเป็นร้านวิสาหกิจชุมชน ร้านในกลุ่มสินค้า OTOP ไม่ใช่ห้างสรรพสินค้าขนาดใหญ่ รองลงมา ร้อยละ 34.10 ระบุว่ายกเลิกโครงการ ร้อยละ 19.74 ระบุว่า ดำเนินโครงการต่อไป
นิด้าโพลเผยประชาชนส่วนใหญ่ 58.37% ไม่ลงทะเบียนชิมช้อปใช้ เพราะระบบและขั้นตอนยุ่งยาก ส่วนผู้ลงทะเบียน-และกำลังจะลงทะเบียน ส่วนใหญ่ 41.52% ระบุว่าได้ใช้/มีแผนจะใช้จ่ายที่ห้างสรรพสินค้า/ซุปเปอร์สโตร์6
นิด้าโพล,โพล,ชิมช้อปใช้